Αποτελεσματικότητα του Λογισμικού Προγράμματος Γνωστικής Αποκατάστασης RehaCom σε αναλφάβητα και χαμηλού μορφωτικού επιπέδου άτομα με Ήπια Γνωστική Εξασθένηση: Μελέτη Εφικτότητας
Creators: name:  Πέτρη. Μαρία Χριστίνα  Σπυρίδωνα
Publisher: name: Aristotle University of Thessaloniki
Year: 2023
Subjects: Γνωστική αποκατάσταση
Λογισμικό πρόγραμμα νοητικής ενδυνάμωσης
Ήπια Γνωστική Εξασθένηση
Αναλφάβητα άτομα
Χαμηλού μορφωτικού επιπέδου άτομα
Cognitive rehabilitation
Computerized cognitive training
Mild Cognitive Impairment
Illiterate individuals
Low-educated individuals

description: Σκοπός: Στόχος της παρούσας μελέτης ήταν η διερεύνηση τόσο της δυνατότητας εφαρμογής του λογισμικού προγράμματος γνωστικής αποκατάστασης RehaCom στα αναλφάβητα και χαμηλού μορφωτικού επιπέδου άτομα με Ήπια Γνωστική Εξασθένηση (ΗΓΕ) όσο και της κλινικής του αποτελεσματικότητας ως προς τη βελτίωση των νοητικών λειτουργιών. Μέθοδος: Στα πλαίσια μίας πιλοτικής μελέτης επιλέχθηκαν 20 αναλφάβητα ή χαμηλού μορφωτικού επιπέδου άτομα με ΗΓΕ, τα οποία χωρίστηκαν με τυχαίο τρόπο στην ομάδα παρέμβασης (N=10) και στην ομάδα ελέγχου (N=10). Η ομάδα παρέμβασης συμμετείχε στο πρόγραμμα νοητικής ενδυνάμωσης για έξι εβδομάδες, με συχνότητα δύο φορές την εβδομάδα και διάρκεια 50-60 λεπτά η κάθε συνεδρία, ενώ η ομάδα ελέγχου δεν έλαβε κάποιου είδους παρέμβαση. Αποτελέσματα: Οι δύο ομάδες ήταν δημογραφικά εξισωμένες. Η ομάδα παρέμβασης ολοκλήρωσε επιτυχώς όλες τις συνεδρίες του προγράμματος νοητικής ενδυνάμωσης. Μέσα από τη σύγκριση μεταξύ της αρχικής και τελικής αξιολόγησης των νοητικών λειτουργιών εντός των ομάδων, η ομάδα παρέμβασης βελτιώθηκε σημαντικά σε όλες τις χορηγηθείσες νευροψυχολογικές δοκιμασίες, σε αντίθεση με την ομάδα ελέγχου, της οποίας οι επιδόσεις παρέμειναν σταθερές. Μέσα από τη σύγκριση των επιδόσεων μεταξύ των δύο ομάδων, εντοπίστηκαν στατιστικώς σημαντικές διαφορές στις Σύντομες Κλίμακες Γνωστικής Εκτίμησης Hindi και Mini-Mental και στις δοκιμασίες καθυστερημένης ανάκλησης και αναγνώρισης, με την ομάδα παρέμβασης να σημειώνει υψηλότερες βαθμολογίες συγκριτικά με την ομάδα ελέγχου. Συμπεράσματα: Τα ευρήματα της παρούσας μελέτης υποδηλώνουν τόσο τη δυνατότητα εφαρμογής λογισμικών προγραμμάτων νοητικής ενδυνάμωσης σε αναλφάβητα και χαμηλού μορφωτικού επιπέδου άτομα όσο και τη θετική συμβολή τους ως προς τη βελτίωση των νοητικών τους λειτουργιών. Μελλοντικά, χρειάζεται να διεξαχθούν περισσότερες μελέτες με μεγαλύτερα δείγματα και διάρκεια παρέμβασης στον πληθυσμό αυτό, όπως και παράλληλη εικονική παρέμβαση (π.χ., μη στοχοκατευθυνόμενες δραστηριότητες σε υπολογιστή) σε ομάδες ελέγχου με στόχο τη γενίκευση των αποτελεσμάτων.
description: Objective: The purpose of the present study was to investigate both the feasibility of the RehaCom cognitive rehabilitation software program in illiterate and low-educated people with Mild Cognitive Impairment (MCI) and its clinical effectiveness in improving cognitive functions. Methods: In a pilot study, 20 illiterate or low-educated individuals with MCI were selected and randomly divided into an experimental (N=10) and control group (N=10). The experimental group participated in the cognitive enhancement program for six weeks, with a frequency of twice a week and a duration of 50-60 minutes for each session, while the control group did not receive any kind of intervention. Results: The two groups were demographically matched. The experimental group successfully completed all sessions of the cognitive enhancement program. Through comparison between the initial and final assessment of cognitive functions within-subjects, the experimental group improved significantly on all administered neuropsychological tests, in contrast to the control group, whose performance remained stable. Through comparison between the two groups, statistically significant differences were found on the Hindi Mental State Examination, Mini-Mental State Examination and on delayed memory and recognition, with the experimental group scoring higher compared to the control group. Conclusions: The findings of the present study suggest the feasibility of applying computerized cognitive enhancement programs to illiterate and low-educated individuals. Moreover, these programs seem to contribute positively to improving the cognitive functions of this population group. In the future, more research studies need to be conducted in larger samples and duration of treatment in this population. Control groups should also receive sham treatments (e.g., non-specific computer-based activities) in order to generalize the findings.